CELEX: 32022D0947
Language: ro
Date: 2022-03-01 00:00:00
Title: Decizia (UE) 2022/947 a Comisiei din 1 martie 2022 privind aprobarea schemei de rezoluție pentru Sberbank banka d.d. [notificată cu numărul C(2022) 1402] (Numai textul în limba engleză este autentic)

20.6.2022   
               
               
                  RO
               
               
                  Jurnalul Oficial al Uniunii Europene
               
               
                  L 164/63
               
            
         DECIZIA (UE) 2022/947 A COMISIEI
         din 1 martie 2022
         privind aprobarea schemei de rezoluție pentru Sberbank banka d.d.
         
            
               [notificată cu numărul C(2022) 1402]
            
         
         (Numai textul în limba engleză este autentic)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 806/2014 al Parlamentului European și al Consiliului din 15 iulie 2014 de stabilire a unor norme uniforme și a unei proceduri uniforme de rezoluție a instituțiilor de credit și a anumitor firme de investiții în cadrul unui mecanism unic de rezoluție și al unui fond unic de rezoluție și de modificare a Regulamentului (UE) nr. 1093/2010 (1), în special articolul 18 alineatul (7) al doilea paragraf,
         întrucât:
         
                     (1)
                  
                  
                     La 1 martie 2022 ora 17:26, Comitetul unic de rezoluție (SRB) a transmis Comisiei o schemă de rezoluție pentru Sberbank banka d.d., cu sediul în Slovenia, în conformitate cu articolul 18 alineatul (7) din Regulamentul (UE) nr. 806/2014.
                  
               
                     (2)
                  
                  
                     În schema de rezoluție, SRB susține că toate condițiile pentru măsura de rezoluție prevăzute la primul paragraf al articolului 18 alineatul (1) din Regulamentul (UE) nr. 806/2014 sunt îndeplinite în ceea ce privește Sberbank banka d.d. și examinează motivele pentru care este necesară o acțiune în interesul public privind rezoluția.
                  
               
                     (3)
                  
                  
                     În conformitate cu articolul 18 alineatul (6) din Regulamentul (UE) nr. 806/2014, schema de rezoluție supune Sberbank banka d.d. procedurii de rezoluție și stabilește ca instituției aflate în rezoluție să i se aplice instrumentul de vânzare a activității. Schema de rezoluție prevede, de asemenea, motivele pentru care toate aceste elemente sunt adecvate.
                  
               
                     (4)
                  
                  
                     Comisia aprobă schema de rezoluție. În special, Comisia este de acord cu argumentele prezentate de SRB cu privire la motivele pentru care rezoluția este necesară în interes public, în conformitate cu articolul 18 alineatul (5) din Regulamentul (UE) nr. 806/2014.
                  
               
                     (5)
                  
                  
                     Prin urmare, schema de rezoluție, astfel cum a fost prezentată de SRB, ar trebui aprobată,
                  
               ADOPTĂ PREZENTA DECIZIE:
         
            Articolul 1
            Se aprobă schema de rezoluție pentru Sberbank banka d.d.
         
         
            Articolul 2
            Prezenta decizie se adresează Comitetului unic de rezoluție.
         
         
            Adoptată la Bruxelles, 1 martie 2022.
            
               
                  Pentru Comisie
               
               Mairead MCGUINNESS
               
                  Membru al Comisiei
               
            
         
         
            (1)  Publicat în Jurnalul Oficial – 30 iulie 2014 – L225: p. 1: https://eur-lex.europa.eu/legal-content/RO/TXT/PDF/?uri=CELEX:32014R0806&from=RO